मखनो गोनांदि, आइएनएस बिशाखापट्टनमखौ मुम्बाइनि मझगावनि डाकयारडआव बानायनाय जादों। बे जाहाज गाथोनआ गासै163 मिटार गोलाव आरो 17 मिटार गुवार। बेनि लिरथाया 7,400 टन। बे जाहाज गाथोनखौ गोदान मुगानि आदोबजों गासैबो रोखोमनि हाथियार थाजोबनाय राहाखौ नोजोर बोनानै बानायनाय जादों। बे दावहारु जाहाजआव सा 50 बिबानगिरिफोरजों लोगोसे सा 300 नेभि एबा दैनि सान्थ्रिफोरखौ थिसननाय जादों। हादतयावनो बानायनाय आइएनएस बिशाखापट्टनम दावहारु जाहाजआव एन्टी शिप ब्रह्मस गुन्द्रासा मिसाइलखौबो थिसननाय जादों आरो गोजौ-गाहाय बाहागोयाव सुथुरनि बिरनाय फाइटारखौ गावख्लायनो हाबावनायनि आबुं गोहो दं । बे दावहारु जाहाजआ हादरनि दै सान्थ्रि गोहोखौ आरोबाव गोख्रोंसिन खालामबावगोन होन्ना हादरनि जरखा बिजिरगिरिफोरा मिजिंथिदों।